ওই বাড়ির বাসিন্দারা জানান, শিশুটিকে নির্যাতনের বিষয়টি গৃহকর্তা তাওহিদকে অনেক বার জানানো হয়েছে। কিন্তু তিনি তার স্ত্রীর প্রতি কোনো ব্যবস্থা নেননি। এছাড়া শিশুটিকে মারধর করার সময় প্রতিবেশীরা বাধা দিলে উল্টো তাদের ওপর চড়াও হতো মারিয়া। কদমতলী থানার ওসি আব্দুল জলিল জানান, নির্যাতনের খবর পেয়ে শিশুটিকে উদ্ধার করে ঢাকা মেডিক্যালে ভর্তি করা হয়েছে। এ ঘটনায় গৃহকর্ত্রী মারিয়া সুলতানাকে গ্রেপ্তার করা হয়েছে বলে জানান তিনি।